INTUCH เด้งเฉียด 5% เก็ง “ปันผล” หลังขาย THCOM เกลี้ยง 41%
INTUCH เด้งเฉียด 5% ราคาแตะ 74 บ. คาดนักลงทุนเข้าซื้อเก็งกำไร ลุ้นจ่าย “ปันผล” หลังขาย THCOM ยกล็อต 41.13% ให้ GULF
INTUCH เด้งเฉียด 5% คาดนักลงทุนเข้าซื้อเก็งกำไร ลุ้นจ่าย “ปันผลพิเศษ” หลังขาย THCOM ยกล็อต 41.13% ให้ GULF
8 พ.ย. 2565

ผู้สื่อข่าวรายงานว่า วันนี้ (8 พ.ย.65) ราคาหุ้น บริษัท อินทัช โฮลดิ้งส์ จำกัด (มหาชน) หรือ INTUCH ล่าสุด ณ เวลา 10:38 น. อยู่ที่ระดับ 74 บาท บวก 3.50 บาท หรือ 4.96% สูงสุดที่ระดับ 75 บาท ต่ำสุดที่ระดับ 72 บาท ด้วยมูลค่าซื้อขาย 472.97 ล้านบาท

ทั้งนี้นายพิสุทธิ์ งามวิจิตรวงศ์ ผู้อำนวยการอาวุโส ฝ่ายวิเคราะห์หลักทรัพย์ บล.กสิกรไทย เผยว่าราคาหุ้น INTUCH ปรับตัวขึ้นจากคาดการณ์ว่าบริษัทจะจ่ายเงินปันผลพิเศษหลังจากขายหุ้น บริษัท ไทยคม จำกัด (มหาชน) หรือ THCOM ทั้ง 41.13%  ทำให้อัตราปันผลเพิ่มขึ้นมา 1.92% จากเดิม 4% โดยให้ราคาเป้าหมาย 81.84 บาท
อนึ่ง INTUCH แจ้งว่า จากการขาย THCOM จะทำให้ได้รับเงินสดเป็นเงินประมาณ 4,472.64 ล้านบาท และบริษัทไม่มีภาระภาษีจากกำไรการขายหุ้น THCOM ครั้งนี้ เนื่องจากบริษัทมีผลขาดทุนสะสมทางภาษีอยู่ ทั้งนี้ บริษัทจะพิจารณามาจ่ายเงินปันผลให้แก่ผู้ถือหุ้นของบริษัท